01001461407990008 


3431 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 146 

" ’ 14 Ιουλίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

142. Ίδρυση εργαστηρίων σεΤμήματατου Πανεπιστη¬ 

μίου Θεσσαλίας και καθορισμός του εσωτερικού 
τους κανονισμού. ; · 1 

143. Ίδρυση εργαστηρίων στο Τμήμα Οδοντιατρικής 

του Εθνικού και Καποδιστριακού Πανεπιστημίου 
Αθηνών και καθορισμός του εσωτερικού τους κα¬ 
νονισμού. 2 

144. Ίδρυση διατμηματικού εργαστηρίου Ηλεκτρονι¬ 

κών Υπολογιστών στη Σχολή Κοινωνικών Επιστη¬ 
μών του Πανεπιστημίου Κρήτης και καθορισμός 
του εσωτερικού του κανονισμού. 3 

145. Εξετάσεις, βαθμολογία, αξιολόγηση και ποινές 

μαθητών των Τεχνικών - Επαγγελματικών Εκπαι¬ 
δευτηρίων (Τ.Ε.Ε.). 4 

146. Τροποποίηση περιφερειών δικαιοδοσίας των Λι¬ 

μενικών Αρχών Ελευσίνας και Κορίνθου καθώς 
και τροποποίηση των ορίων τοπικής αρμοδιότη¬ 
τας του Λιμενικού Σταθμού ΠΟΡΤΟ ΓΕΡΜΕΝΟ.. 5 

147. Σύσταση τριών (3) θέσεων με σύμβαση εργασίας 
ιδιωτικού δικαίου στο γραφείο του Διευθύνοντος 
Συμβούλου της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. 6 

ΑΠΟΦΑΣΕΙΣ 

Ανάκληση της άδειας λειτουργίας του Γραφείου Αντι¬ 
προσωπείας στην Ελλάδα της Ιταλικής τράπεζας 
«0Α38Α ϋΙ ΒΙ3ΡΑΒΜΙΟ 0Ε1_Ι_Ε ΡΒΟνίΝΟΙΕ ίΟΜ- 
ΒΑΡΟΕ» 3ρα που είχε παρασχεθεί με την απόφα¬ 
ση ΕΝΠΘ 478/3/15.7.91. 7 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλά¬ 
δος - Κάτω Χωρών για τη ρύθμιση των προνομίων 
και ασυλιών των αξιωματικών συνδέσμων που το¬ 
ποθετούνται στην Ευρωπαϊκή Αστυνομική Υπηρε¬ 
σία (ΕΙΙΗΟΡΟΙ_). 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 95/1999 αρμοδιότη¬ 
τας Υπουργείου Εργασίας και Κοινωνικών Ασφα¬ 
λίσεων.■■··... 9 

Διόρθωση σφάλματος στο διορισμό ή πρόσληψη πολι¬ 
τών της Ευρωπαϊκής Ένωσης σε θέσεις των επο- 
πτευομένων από το Υπουργείο Υγείας και Πρό¬ 
νοιας Νομικών Προσώπων. 10 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 142 
Ίδρυση εργαστηρίων σε Τμήματα του Πανεπιστημίου 
Θεσσαλίας και καθορισμός του εσωτερικού τους κα¬ 
νονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο48 παρ. 2του Ν.1404/1983 (Α' 173). 

, β) Του άρθρου 22 παρ. 3 του Ν. 2362/1995 (Α' 247). 
γ) Του άρθρου 1 περιπτ. II του Π.Δ. 55/1996 (Α'48). 
δ) Της αριθ. 1 107147/1239/066Α/4.10.1996 απόφασης 
του Πρωθυπουργού και του Υπουργού οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β' 922). 

2. Τη γνώμη της Διοικούσας Επιτροπής (συνεδρίαση 
216/17.10.1997), τις γνώμες των προσωρινών Γ ενικών Συ¬ 
νελεύσεων των Τμημάτων α) Παιδαγωγικού Δημοτικής 
Εκπαίδευσης (συνεδρίαση 8/5.3.1997) και β) Παιδαγωγι¬ 
κού Νηπιαγωγών του Πανεπιστημίου Θεσσαλίας (συνε¬ 
δρίαση 4/12.2.1997) και τη γνώμη της Γενικής Συνέλευ¬ 
σης του Γενικού Τμήματος (συνεδρίαση 10/22.10.1996). 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 2.000.000 δρχ. 
η οποία θα βαρύνει τον προϋπολογισμό του Πανεπιστημί¬ 
ου Θεσσαλίας (Κ.Α.Ε. 4121) του οποίου οι πιστώσεις 
επαρκούν. Κατά την επόμενη πενταετία, η ανωτέρω δα¬ 
πάνη αναμένεται να εξοικονομηθεί από ιδίους πόρους 
των εργαστηρίων κατά τα προβλεπόμενα στο άρθρο 6 του 
παρόντος, χωρίς αύξηση της κρατικής επιχορήγησης 
προς το Πανεπιστήμιο Θεσσαλίας, (άρθρο 29Α του Ν. 
1558/1985 (Α' 137) όπως αυτό προσετέθη με το άρθρο 27 
του Ν. 2081/1992 (Α' 154) και τροποποιήθηκε με την παρ. 
2ατού άρθρου 1 του Ν. 2469/1997 (Α'38)). 

4. Τιςαριθμ. 4/1999 και 261/98 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Εθνι¬ 
κής Παιδείας και Θρησκευμάτων και του Υφυπουργού Οι¬ 
κονομικών, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 
Ίδρυση 

Ιδρύονται στα κατωτέρω τμήματα του Πανεπιστημίου 
Θεσσαλίας εργαστήρια ως ακολούθως: 

1. Στο Παιδαγωγικό τμήμα Δημοτικής Εκπαίδευσης ερ¬ 
γαστήριο με την επωνυμία «Μελέτη Διδασκαλία και Διά¬ 
δοση της Ελληνικής Γλώσσας» το οποίο εξυπηρετεί εκ¬ 
παιδευτικές και ερευνητικές ανάγκες στο αντικείμενο της 
συγχρονικής μελέτης και ανάλυσης της ελληνικής γλώσ¬ 
σας, τη βελτίωση των διδακτικών μεθόδων και του τρόπου 
διδασκαλίας της (τόσο ως μητρικής όσο και ως ξένης) και 
τη διάδοση της διδασκαλίας της. 

2. Στο Παιδαγωγικό Τμήμα Νηπιαγωγών εργαστήριο με 
την επωνυμία «Λόγου και Πολιτισμού» το οποίο εξυπηρε¬ 
τεί εκπαιδευτικές και ερευνητικές ανάγκες στα αντικείμε¬ 
να μελέτης και έρευνας στις περιοχές της γλωσσικής καλ¬ 
λιέργειας, γενικής και παιδικής λογοτεχνίας, αφηγηματο- 
λογίας, παραμυθιού και έντεχνου λαϊκού λόγου. 
Ειδικότερα οι περιοχές μελέτης και έρευνας εστιάζονται: 
α) στην καλλιέργεια της γλώσσας των νηπίων με: ί) κατα¬ 
γραφή των διαφόρων μορφών προφορικού λόγου (με μα¬ 
γνητοσκόπηση και βιντεοσκόπηση) βάσει προγράμμα¬ 
τος, ϋ) απομαγνητοφώνησητου υλικού, ϋϊ) μελέτη και ανά¬ 
λυση του ερευνητικού υλικού, ίν) ανίχνευση 
προβλημάτων προφορικού λόγου, άρθρωσης, κ.λπ., ν) 
ανάλυση της βαθμιαίας κατάκτησηςτου γλωσσικού κώδι¬ 
κα, νί) αξιολόγηση της προφορικής επικοινωνίας και β) 
στην λογοτεχνία με: ί) καταγραφή της λαϊκής λογοτεχνίας 
(παραμύθια, αινίγματα), ϋ) μελέτη της λαϊκής λογοτε¬ 
χνίας, ίϋ) μελέτη της λαϊκής αφήγησης (αφηγηματολογία) 
ίν) διασύνδεση μετουςλαϊκούς αφηγητές - παραμυθάδες 
(αρχείο λαϊκών αφηγητών Θεσσαλίας), ν) συλλογή και με¬ 
λέτη λαϊκών παιδικών παιχνιδιών, τραγουδιών κ.λπ. νί) 
ίδρυση μουσείου παιδικής λογοτεχνίας, νϋ) οργάνωση εκ¬ 
δηλώσεων για το παιδικό βιβλίο. 

3. Στο Γενικό Τμήμα εργαστήρια με τις επωνυμίες: α) 
«Εφαρμοσμένων Βιολογικών και Χημικών Επιστημών» το 
οποίο εξυπηρετεί εκπαιδευτικές και ερευνητικές ανάγκες 
στα αντικείμενα της θεωρητικής και πρακτικής διδασκα¬ 
λίας θεμάτων βιολογικού ενδιαφέροντος, θεωρητικής και 
πρακτικής διδασκαλίας των αρχών και των νόμων της Χη¬ 
μείας και της βασικής και εφαρμοσμένης έρευνας στους 
τομείς της Βιολογίας και Χημείας και β) «Εφαρμοσμένων 
Μαθηματικών» το οποίο εξυπηρετεί εκπαιδευτικές και 
ερευνητικές ανάγκες στα αντικείμενα της θεωρητικής και 
πρακτικής διδασκαλίας θεμάτων εφαρμοσμένων μαθη¬ 
ματικών και βασικής και εφαρμοσμένης έρευνας στον το¬ 
μέα των εφαρμοσμένων μαθηματικών. 

Άρθρο 2 
Αποστολή 

Κάθε εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του οικείου 
Τμήματος καθώς και άλλωντμημάτωντου Ιδρύματος, στα 
αντικείμενα με τα οποία ασχολείται, όπως αυτά προσδιο¬ 
ρίζονται στο άρθρο 1 του παρόντος διατάγματος. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 


ε) Την παροχή υπηρεσιών κατά τα προβλεπόμενα στο 
Π.Δ.159/1984 9 (Α' 53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού Δ.Ε.Π. του οι¬ 
κείου Τμήματος που η ειδικότητά τους έχει άμεση συνά¬ 
φεια με τα αντικείμενα που καλύπτει το εργαστήριο, από 
μέλη του Ειδικού Διοικητικού-Τεχνικού Προσωπικού 
(Ε.Δ.Τ.Π.) καθώς και από μέλη του λοιπού προσωπικού 
που τοποθετείται σ’ αυτό. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28παρ 
22 του Ν. 2083/1992. 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: Συντονίζει το διδα¬ 
κτικό (προπτυχιακό-μεταπτυχιακό) και ερευνητικό έργο 
του εργαστηρίου, καταρτίζει και υποβάλλει αρμοδίως το 
ετήσιο πρόγραμμα λειτουργίας του εργαστηρίου και με¬ 
ριμνά για την εφαρμογή του, μεριμνά για την κατανομή 
των χώρων του εργαστηρίου, τη στελέχωσή του με το 
αναγκαίο προσωπικό, την οικονομική διαχείριση των πό¬ 
ρων του υποβάλλει τον ετήσιο απολογισμό των δραστη¬ 
ριοτήτων του, εισηγείται στη Γενική Συνέλευση του οικεί¬ 
ου Τμήματος τους υπεύθυνους αναλωσίμων υλικών και 
του κινητού εξοπλισμού και υπογράφει κάθε έγγραφο και 
γενικά είναι υπεύθυνος για την ομαλή λειτουργία του. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Ιδρύματος. 
Το ωράριο εργασίας του προσωπικού είναι αυτό το οποίο 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 5 παρ. 3δτου Ν. 2083/1992 (Α' 159). 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα, και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή είναι δυνατή η πρόσληψη 

επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου. 

6. Σε κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.Π. του εργαστηρίου 
αποκλειστικά ή σε συνεργασία με άλλα μέλη Δ.Ε.Π. του 
οικείου τμήματος ή άλλους ερευνητές, εφόσον το αντι¬ 
κείμενο της έρευνας είναι σχετικό με τις δραστηριότητες 
του εργαστηρίου. Για την εκτέλεση πειραματικής εργα¬ 
σίας, από ερευνητές, οι οποίοι δεν είναι μέλη του εργα- 
στηρίου, χορηγείται άδεια ύστερα από σχετική αίτηση, 
στην οποία αναφέρονται: ο σκοπός της εργασίας, το χρο¬ 
νοδιάγραμμά της, η χρησιμοποίηση ή μη οργάνων τα 
οποία διαθέτει το εργαστήριο, οι διατάξεις οι οποίες διέ- 
πουν την εκτέλεση αυτής της πειραματικής εργασίας και 
ο προϋπολογισμός της δαπάνης που απαιτείται. 

Άρθρο 6 
Έσοδα 

Τα έσοδα του κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3τουΠ.Δ. 159/19849 (Ά 53). 

δ. Τις πιστώσεις που διατίθενται στο Τμήμα με τη διαδι¬ 
κασία του άρθρου 4 παρ. ετου Ν. 2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας, για 
τους σκοπούς κάθε εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης-εξερχόμενης αλληλογρα¬ 
φίας, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών και ορ¬ 
γάνων, 

- Αρχείο ερευνητικών προγραμμάτων και 

-Βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 

Χώρος εγκατάστασης 

Κάθε εργαστήριο εγκαθίσταται σε χώρους του Πανεπι¬ 
στημίου. Χώρος του εργαστηρίου είναι εκείνος στον οποίο 
εκτελούνται δραστηριότητες συναφείς με την αποστολή 
του, συμπεριλαμβανομένων και των ειδικών εγκαταστάσε¬ 
ων με τον τεχνικό εξοπλισμό, για τη διενέργεια των ερευνη¬ 
τικών προγραμμάτων. Χώρος θεωρείται ακόμη το γραφείο 
του διευθυντή, καθώς και κάθε άλλος χώρος που διατίθεται 
ειδικά για τη λειτουργία του. Στο χώρο εγκατάστασης υπάρ¬ 
χει πινακίδα με τον τίτλο του εργαστηρίου. 

Στον Υπουργό Εθνικής Παιδείας και Θρησκευμάτων 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 143 
Ιδρυση εργαστηρίων στο Τμήμα Οδοντιατρικής του Εθνι¬ 
κού και Καποδιστριακού Πανεπιστημίου Αθηνών και 
καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ.1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2του Ν. 1404/1983 (Ά 173). 
β) Του άρθρου 22 παρ. 3 του Ν. 2362/1995 (Ά 247). 
γ) Του άρθρου 1 περιπτ. II του Π.Δ. 55/1996 (Ά48). 
δ) Του άρθρου 29Ατου Ν. 1558/1985 (Ά 137) όπως αυ¬ 
τό προσετέθη με το άρθρο 27 του Ν. 2081/1992 (Ά 154) 
και τροποποιήθηκε με την παρ. 2 α του άρθρου 1 του Ν 
2469/1997 (Ά 38). 

ε) Της αριθ. 1107147/1239/066Α/4.10.1996 απόφασης 
του Πρωθυπουργού και του Υπουργού οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β' 922). 

2. Τη γνώμη της Γενικής Συνέλευσης του Τμήματος 
Οδοντιατρικής του Εθνικού και Καποδιστριακού Πανεπι¬ 
στημίου Αθηνών (συνεδρίαση 14.5.1997). 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 4.000.000 δρχ. 
η οποία θα βαρύνει τον προϋπολογισμό του Εθνικού και 
Καποδιστριακού Πανεπιστημίου Αθηνών (Κ.Α.Ε. 4121-01- 
08) του οποίου οι πιστώσεις επαρκούν. Κατά την επόμενη 
πενταετία, η ανωτέρω δαπάνη αναμένεται να εξοικονομη¬ 
θεί από ιδίους πόρους του εργαστηρίου κατά τα προβλε- 
πόμενα στο άρθρο 6 του παρόντος, χωρίς αύξηση της 
κρατικής επιχορήγησης προς το Καποδιστριακο Πανεπι¬ 
στήμιο Αθηνών. 

4. Τις αριθμ. 262/1998 και 3/1999 γνωμοδοτήσεις του 
Συμβουλίου της Επικράτειας με πρόταση του Υπουργού 
Εθνικής Παιδείας και Θρησκευμάτων και του Υφυπουρ¬ 
γού Οικονομικών, αποφασίζουμε: 

Άρθρο 1 
Ίδρυση 

1. Ιδρύονται στο Τμήμα Οδοντιατρικής του Εθνικού και 
Καποδιστριακού Πανεπιστημίου Αθηνών τα εξής εργα¬ 
στήρια: 

α) Εργαστήριο Παιδοδοντιατρικής το οποίο εξυπηρετεί 
εκπαιδευτικές, ερευνητικές και νοσηλευτικές ανάγκες 
στο γνωστικό αντικείμενο της Παιδοδοντιατρικής. 

β) Εργαστήριο Βιολογίας του Στόματος, το οποίο εξυ¬ 
πηρετεί εκπαιδευτικές, ερευνητικές και νοσηλευτικές 
ανάγκες στο γνωστικό αντικείμενο της Βιολογίας του Ί ό- 
ματος. 



3434 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γ) Εργαστήριο Βιουλικών το οποίο εξυπηρετεί εκπαι¬ 
δευτικές, ερευνητικές και νοσηλευτικές ανάγκες στα 
γνωστικά αντικείμενα της Δομής και Ιδιοτήτων Βιουλικών 
και Τοξικολογίας Βιουλικών. 

δ) Εργαστήριο Βασικών Ιατροβιολογικών Επιστημών το 
οποίο εξυπηρετεί εκπαιδευτικές, ερευνητικές και νοση¬ 
λευτικές ανάγκες στα γνωστικά αντικείμενα της Ανατομι¬ 
κής, Φυσιολογίας, Φαρμακολογίας, Παθολογικής Ανατο¬ 
μικής, Βιοστατιστικής και Ιστολογίας. 

Άρθρο 2 

Αποστολή 

Τα εργαστήρια έχουν ως αποστολή: 
α) Την κάλυψη σε προπτυχιακό και μεταπτυχιακό επίπε¬ 
δο των διδακτικών, ερευνητικών και νοσηλευτικών ανα¬ 
γκών του Τμήματος Οδοντιατρικής του Εθνικού και Καπο- 
διστριακού Πανεπιστημίου Αθηνών καθώς και άλλων Τμη¬ 
μάτων του Πανεπιστημίου, στα ανπκείμενα με τα οποία 
ασχολούνται, όπως αυτά προσδιορίζονται στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά τα προβλεπόμενα στο 
Π.Δ. 159/1984 9 (Α' 53). 

Άρθρο 3 

Προσωπικό 

Το προσωπικό του κάθε εργαστηρίου αποτελείται από 
μέλη Διδακτικού Ερευνητικού Προσωπικού Δ.Ε.Π. του 
Τμήματος Οδοντιατρικής που η ειδικότητά τους σχετίζε¬ 
ται με τα γνωστικά αντικείμενα με τα οποία ασχολείται, 
από μέλη του Ειδικού Διοικητικού-Τεχνικού Προσωπικού 
(Ε.Δ.Τ.Π.) καθώς και από μέλη του λοιπού επιστημονικού 
προσωπικού που τοποθετείται σ’ αυτό, σύμφωνα με τις 
κείμενες διατάξεις. 

Άρθρο 4 

Διοίκηση - Αρμοδιότητες 

1. Το κάθε εργαστήριο διευθύνεται από τον διευθυντή 
που είναι μέλος του Διδακτικού Ερευνητικού Προσωπι¬ 
κού (Δ.Ε.Π.) του Τμήματος Οδοντιατρικής και ορίζεται με 
τη διαδικασία του άρθρου 28παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: συντονίζει το διδα¬ 
κτικό (προπτυχιακό-μεταπτυχιακό) και ερευνητικό έργο 
του εργαστηρίου, καταρτίζει και υποβάλλει αρμοδίως το 
ετήσιο πρόγραμμα λειτουργίας του εργαστηρίου και με¬ 
ριμνά για την εφαρμογή του, μεριμνά για την κατανομή 
των χώρων του εργαστηρίου, τη στελέχωσή του με το 
αναγκαίο προσωπικό, την οικονομική διαχείριση των πό¬ 
ρων του υποβάλλει τον ετήσιο απολογισμό των δραστη¬ 
ριοτήτων του, εισηγείται στη Γενική Συνέλευση του Τμή¬ 
ματος τους υπεύθυνους αναλωσίμων υλικών και του κινη¬ 
τού εξοπλισμού και υπογράφει κάθε έγγραφο και γενικά 
είναι υπεύθυνος για την ομαλή λειτουργία του. 

Άρθρο 5 

Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 


ρες και ώρες, σύμφωνα με τον κανονισμό του πανεπιστη¬ 
μίου. Το ωράριο εργασίας του προσωπικού είναι αυτό το 
οποίο προβλέπεται για κάθε κατηγορία, σύμφωνα με τις 
διατάξεις του άρθρου 5 παρ. 3δτου Ν. 2083/1992 (Α' 159) 
και τις διατάξεις του Υπαλληλικού Κώδικα. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα, και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή είναι δυνατή η πρόσληψη 
επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου σύμφωνα 
με την κείμενη νομοθεσία. 

6. Στο εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη Δ.Ε.Π. του εργαστηρίου αποκλει¬ 
στικά ή σε συνεργασία με άλλα μέλη Δ.Ε.Π. του τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του εργαστηρίου. Για 
την εκτέλεση πειραματικής εργασίας, από ερευνητές, οι 
οποίοι δεν είναι μέλη του εργαστηρίου, χορηγείται άδεια 
ύστερα από σχετική αίτηση, στην οποία αναφέρονται: ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη οργάνων τα οποία διαθέτει το εργαστήριο, 
οι διατάξεις οι οποίες διέπουντην εκτέλεση αυτής της πει¬ 
ραματικής εργασίας και ο προϋπολογισμός της δαπάνης 
που απαιτείται. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ .Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984 (Ά53). 

δ. Τις πιστώσεις που διατίθενται στο Τμήμα Οδοντιατρι¬ 
κής με τη διαδικασία του άρθρου 4 παρ. ε του Ν. 
2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό και Καποδιστριακό Πανε¬ 
πιστήμιο Αθηνών για τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης-εξερχόμενης αλληλογρα¬ 
φίας, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών και ορ¬ 
γάνων, 

- Αρχείο ερευνητικών προγραμμάτων και 

- Βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 

Χώρος εγκατάστασης 

Χώροι κάθε εργαστηρίου είναι οι χώροι που παραχω- 
ρούνται για τη διεξαγωγή του έργου του και ειδικότερα οι 
χώροι των ειδικών εγκαταστάσεων με τα όργανα και το 
λοιπό τεχνικό εξοπλισμό για τη διενέργεια της έρευνας 
και των εργαστηριακών ασκήσεων. Στο χώρο εγκατάστα¬ 
σης υπάρχει πινακίδα με τον τίτλο του εργαστηρίου. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝΗΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 144 
Ίδρυση διατμηματικού εργαστηρίου Ηλεκτρονικών Υπο¬ 
λογιστών στη Σχολή Κοινωνικών Επιστημών του Πανε¬ 
πιστημίου Κρήτης και καθορισμός του εσωτερικού του 
κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων (Α' 87)» όπως η τελευταία αυτή 
διάταξη τροποποιήθηκε με το άρθρο 48 παρ. 2 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173). 

2. Τις διατάξεις του άρθρου 22 παρ. 3 του Ν. 2362/1995 
(Α' 247). 

3. Τις διατάξεις του άρθρου 29Α του Ν. 1558/85-Ά 37 
όπως αυτό προσετέθη με το άρθρο 27 του Ν. 2081/92-Α 
154 και τροποποιήθηκε με το άρθρο 1 παρ. 2α του Ν. 
2469/97 Α'38. 

4. Τις διατάξεις του άρθρου 1 περ. II του Π.Δ. 55/96 (Α' 
48). 

5. Τις διατάξεις της αριθμ. 1107147/1239/006Α/ 
4.10.1996 απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων του Υπουργού 


Οικονομικών στους Υφυπουργούς Οικονομικών» (Β' 922). 

6. Τη γνώμη της Γενικής Συνέλευσης της Σχολής Κοι¬ 
νωνικών Επιστημών του Πανεπιστημίου Κρήτης (συνε¬ 
δρίαση 1η /26.3.1997). 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται δαπάνη ύψους 
500.000 δρχ. ετησίως για τα λειτουργικά έξοδα του εργα¬ 
στηρίου, η οποία βαρύνει τον προϋπολογισμό του Πανε¬ 
πιστημίου Κρήτης (Κ.Α.Ε 4121) χωρίς αύξηση της κρατι¬ 
κής επιχορήγησης. Κατά την επόμενη πενταετία η ανωτέ¬ 
ρω δαπάνη αναμένεται να εξοικονομηθεί από ίδιους 
πόρους του εργαστηρίου κατά τα προβλεπόμενα στο άρ¬ 
θρο 6 του παρόντος διατάγματος, χωρίς αύξηση της κρα¬ 
τικής επιχορήγησης προς το Πανεπιστήμιο Κρήτης 

8. Την αριθμ. 11/1999 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

1. Ιδρύεται στη Σχολή Κοινωνικών Επιστημών του Πανε¬ 
πιστημίου Κρήτης εργαστήριο Ηλεκτρονικών Υπολογι¬ 
στών το οποίο εξυπηρετεί εκπαιδευτικές και ερευνητικές 
ανάγκες στο αντικείμενο της εφαρμογής της επιστήμης 
των υπολογιστών στις κοινωνικές επιστήμες. 

Άρθρο 2 

Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών των τμημάτων 
Κοινωνιολογίας, Οικονομικών Επιστημών και Ψυχολογίας 
καθώς και άλλων τμημάτων του Πανεπιστημίου Κρήτης. 

2. Την συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και της αλλοδαπής, 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α'53). 

Άρθρο 3 

Προσωπικό 

Το προσωπικό του εργαστηρίου αποτελείται από μέλη 
Δ.Ε.Π. των Τμημάτων Κοινωνιολογίας, Οικονομικών Επι¬ 
στημών και Ψυχολογίας του Πανεπιστημίου Κρήτης που 
το γνωστικό αντικείμενο της θέσης που κατέχουν εμπίπτει 
στα ερευνητικά ενδιαφέροντα του εργαστηρίου, από μέ¬ 
λη του Ειδικού Διοικητικού-Τεχνικού Προσωπικού 
(Ε.Δ.Τ.Π.) καθώς και από μέλη του λοιπού επιστημονικού 
προσωπικού που τοποθετείται στο εργαστήριο, με τη δια¬ 
δικασία του άρθρου 4 παρ. 1 (δ) του Ν. 2083/92 (Α' 159). 

Άρθρο 4 

Διοίκηση-αρμοδιότητες 

1. Το εργαστήριο διευθύνεται από μέλος του Διδακτι- 

κού Ερευνητικού Προσωπικού (Δ.Ε.Π.) των συνεργαζο- 
μένων τμημάτων της Σχολής Κοινωνικών Επιστημών που 
ορίζεται από τη Γενική Συνέλευση της Σχολής Κοινωνικών 
Επιστημών με τη διαδικασία του άρθρου 28παρ. 22 του Ν. 
2083/92 (Α' 159). 

2. Ο διευθυνπίς ασκεί τις αρμοδιότητες που ορίζει το 
άρθρο 7 του Ν. 1268/1982 (Α' 87) μεταξύ των οποίων πε¬ 
ριλαμβάνονται ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
της Σχολής Κοινωνικών Επιστημών του ετήσιου προ¬ 
γράμματος λειτουργίας του εργαστηρίου και η μέριμνα 
για την τήρησή του, η μέριμνα για τη στελέχωσή του με το 
αναγκαίο προσωπικό,η μέριμνα για την οικονομική δια¬ 
χείριση των εσόδων του, η μέριμνα για την κατανομή των 
χώρων του, ο ορισμός υπευθύνων για τα αναλώσιμα υλι¬ 
κά και τον κινητό εξοπλισμό, η υπογραφή κάθε εγγράφου 
και γενικά η ευθύνη για την ομαλή και απρόσκοπτη λει¬ 
τουργία του. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Κρήτης και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίες για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του Εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεώντου από βλάβες. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την πώληση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του Π.Δ. 159/1984 (Ά 53). 

δ. Τις πιστώσεις που διατίθενται από τα τμήματα Κοινω- 
νιολογίας, Οικονομικών Επιστημών και Ψυχολογίας με τη 
διαδικασία του άρθρου 4 παρ. 1ε του Ν. 2083/1992 (Α' 
159) καθώς και από την σχολή με τη διαδικασία του άρ¬ 
θρου 10 παρ. 2(β) και 3(β) του Ν. 1268/82. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του εργαστηρίου. 


Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

Πρωτόκολλο εισερχόμενης-εξερχόμενης αλληλογρα¬ 
φίας 

Βαθμολόγιο φοιτητών 

Βιβλίο περιουσιακών στοιχείων 

Φάκελλος οικονομικών στοιχείων κάθε έτους 

Κατάλογος επιστημονικών βιβλίων, περιοδικών και ορ¬ 
γάνων 

Αρχείο ερευνητικών προγραμμάτων 

Βιβλίο μεταβολών προσωπικού 

Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 145 
Εξετάσεις, βαθμολογία, αξιολόγηση και ποινές μαθητών 
των Τεχνικών - Επαγγελματικών Εκπαιδευτηρίων 
(Τ.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παράγρ. 3 του Ν. 
2640/3.9.98 (Α' 206) «Δευτεροβάθμια Τεχνική - Επαγγελ¬ 
ματική Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985 και 
του άρθρου 27 του Ν. 2081/1992 (Α' 154), όπως αντικατα- 
στάθηκαν με το άρθρο 1 παράγρ. 2 του Ν. 2469/1997 (Α' 
38) και το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε βά¬ 
ρος του Κρατικού Προϋπολογισμού. 

3. Την αριθμ. 7/6.4.99 (θέμα 11) πράξη του Παιδαγωγι¬ 
κού Ινστιτούτου. 

4. Την αριθμ. 164/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο μόνο 

1. Στα Τεχνικά - Επαγγελματικά Εκπαιδευτήρια τα θέ¬ 
ματα των εξετάσεων κάθε είδους της βαθμολογίας, της 
αξιολόγησης και των κυρώσεων των μαθητών, ρυθμίζο¬ 
νται με τις διατάξεις του Π. Δ/τος 294/1979 (Ά 87) «περί 
σχολ. έτους, εγγραφών, μετεγγραφών και λοιπών θεμά¬ 
των αφορώντων εις τα Λύκεια της Μέσης Τ.Ε.Ε.» όπως 
τροποποιήθηκε και συμπληρώθηκε μεταγενέστερα. Κατ’ 
εξαίρεση η εξέταση του μαθήματος των μαθηματικών πε¬ 
ριλαμβάνει τρεις ασκήσεις ή προβλήματα από την ύλη 
που έχει διδαχθεί, εκ των οποίων οι μαθητές καλούνται να 
λύσουν δύο, που βαθμολογούνται ισότιμα. 

2. Οι πτυχιακές εξετάσεις των μαθητών των ιδιωτικών 
Τ.Ε.Ε. διενεργούνται από τις επιτροπές που προβλέπο- 
νται στην αριθμ. Γ2/1674/26.4.91 (Β' 333) απόφαση του 
Υπουργού Εθνικής Παιδείας και Θρησκευμάτων, η οποία 
εξακολουθεί να ισχύει. 

3. Οι αποφάσεις με αριθμό Ε1/550/4.5.82 (Β' 296), 
Ε3/96/22.2.85 (Β' 105), Γ2/3031/22.10.85 (Β' 726) και 
Γ2/3560/25.9.89 (Β' 720) που εκδόθηκαν σύμφωνα με το 
Ν. Δ/γμα 1197/1972 (Α' 109) «περί κατατακτηρίων εξετά¬ 
σεων κατ’ ιδίαν διδαχθέντων μαθητών» και αφορούν τις 
περιπτώσεις που δικαιολογούν την «κατ’ ιδίαν διδασκα¬ 
λία» μαθητών εξακολουθούν να ισχύουν. Τα δικαιολογη- 
τικά που απαιτούνται να προσκομίσουν οι «κατ’ ιδίαν δι- 
δαχθέντες» μαθητές προβλέπονται από την αριθμ. 
ΣΤ5/71/1.12.86 (Β'834) Υ.Α. 

4. Στο Π. Δ/γμα 294/1979 όπου αναφέρονται οι λέξεις 
«Τρίμηνο» και «Τριμηνιαίος» αντικαθίστανται με τις λέξεις 
«Τετράμηνο» και «Τετραμηνιαίος». 

Για τη διαμόρφωση του βαθμού κάθε τετραμήνου ισχύ¬ 
ουν οι διατάξεις του Π. Δ/τος 294/1979.0 τελικός βαθμός 
κάθε μαθήματος προκύπτει από το άθροισμα των βαθμών 
του Α' τετραμήνου, Β' τετραμήνου και το διπλάσιο του 
βαθμού της τελικής γραπτής δοκιμασίας διαιρούμενο δια 
του τέσσερα. 

5. Για τους μαθητές της Β' τάξης των ημερησίων Τ.Ε.Ε. 
Α' κύκλου σχολικού έτους 1998-1999 και τους μαθητές 
της Γ τάξης Εσπερινών Τ.Ε.Ε. Α' κύκλου σχολικού έτους 
1999-2000 οι πτυχιακές εξετάσεις σε όλα τα μαθήματα θα 
γίνουν σύμφωνα με τις διατάξεις των άρθρων 41 και 43 
του Π. Δ/τος 294/1979. 

Η ισχύς του Διατάγματος αυτού αρχίζει από την ημερο¬ 
μηνία δημοσίευσής του στην Εφημερίδα της Κυβερνήσε- 
ως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 6 Ιουλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 146 
Τροποποίηση περιφερειών δικαιοδοσίας των Λιμενικών 
Αρχών Ελευσίνας και Κορίνθου καθώς και τροποποίη¬ 
ση των ορίων τοπικής αρμοδιότητας του Λιμενικού 
Σταθμού ΠΟΡΤΟ ΓΕΡΜΕΝΟ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τη διάταξη του άρθρου 14 παρ.9του Ν.Δ. της 27-5/1 .- 
6.1927 «περί Διοικήσεως του Εμπορικού Ναυτικού» 
(ΑΊ04). 

2) Τη διάταξη του άρθρου 140 του Ν.Δ. 187/1973 «περί 
Κώδικος Δημοσίου Ναυτικού Δικαίου» (Α'261). 

3) Τη διάταξη του άρθρου 13 παρ.2 του Ν.672/1977 
(Α'235) όπως αντικαταστάθηκε με το άρθρο 11 παρ.2 του 
Ν.2329/1995 (ΑΊ72). 

4) Το άρθρο 29Ατου Ν. 1558/85 «Κυβέρνηση και Κυβερ¬ 
νητικά όργανα (ΑΊ37) όπως προστέθηκε με το άρθρο 27 


του Ν.2081/92 (ΑΊ54) και τροποποιήθηκε με το άρθρο 1 
παρ.2 εδάφιο α' του Ν.2469/1997 (Α'38)». 

5) Το γεγονός ότι από τις διατάξεις του παρόντος Δια¬ 
τάγματος δεν προκύπτει δαπάνη σε βάρος του κρατικού 
προϋπολογισμού. 

6) Την με αριθμ. 154/1999 γνωμοδότηση του Συμβουλί¬ 
ου της Επικράτειας μετά από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο Μόνο 

1. Η περιφέρεια δικαιοδοσίας του Κεντρικού Λιμεναρ¬ 
χείου Ελευσίνας που καθορίσθηκε με την περίπτωση 2 
του άρθρου 1 του Π.Δ.224/93 (Α'91) τροποποιείται και συ¬ 
μπληρώνεται ως ακολούθως: 

Στον Κορινθιακό κόλπο, επί της Στερεός Ελλάδας από 
της άκρας «Πούντα» (όρμος Λιβαδόστρου) μέχρι το 
ακρωτήριο «Μαυρολίμνη». 

2. Η περιφέρεια δικαιοδοσίας του Λιμεναρχείου Κορίν¬ 
θου, που καθορίσθηκε με το άρθρο μόνο του Π.Δ. 107/90 
(Ά47) τροποποιείται ως εξής: 

Στον Κορινθιακό κόλπο, επί μεν της Πελοποννήσου από 
της άκρας «Λυκοποριάς» ή «Αυγό» μέχρι 300 μέτρα από 
τον κυματοθραύστη της εισόδου Διώρυγας Κορίνθου επί 
δε της Στερεάς Ελλάδας από της άκρας «Μαυρολίμνη» 
μέχρι 300 μέτρα από τον κυματοθραύστη της εισόδου 
Διώρυγας Κορίνθου. 

3. Η περιφέρεια δικαιοδοσίας του Λιμενικού Σταθμού 
«ΠΟΡΤΟ ΓΕΡΜΕΝΟΥ» που καθορίσθηκε με την αριθμ. 
11068/20/84/27-6-1984 (Β'457) Απόφαση Υπουργού 
Εμπορικής Ναυτιλίας καθορίζεται ως εξής: 

Στον Κορινθιακό κόλπο επί της Στερεάς Ελλάδας από 
της άκρας «Πούντα» (όρμος Λιβαδόστροτου) μέχρι το 
ακρωτήριο «Μαυρολίμνη», των λοιπών διατάξεων της πα¬ 
ραπάνω απόφασης διατηρουμένων σε ισχύ. 

Η ισχύς του παρόντος αρχίζει δέκα (10) ημέρες μετά τη 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 5 Ιουλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 147 
Σύσταση τριών (3) θέσεων με σύμβαση εργασίας ιδιωτι¬ 
κού δικαίου στο γραφείο του Διευθύνοντος Συμβού¬ 
λου της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 22 του Ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης» (Α' 28), όπως τροποποιήθηκε με την 
παρ. 3 του άρθρου 27 του Νόμου 2668/1998 «Οργάνωση 
του τομέα παροχής ταχυδρομικών υπηρεσιών και άλλες 
διατάξεις» (Α' 282). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα (ΑΊ37) όπως αυτό προστέθηκε με το 

άρθρο 27 του Ν. 2081/92 (ΑΊ54) και τροποποιήθηκε με το 
άρθρο 1 του Ν.2469/1997 (Α'38)». 

2. Το Κωδικοποιημένο καταστατικό της ΟΛΥΜΠΙΑΚΗΣ 
ΑΕΡΟΠΟΡΙΑΣ Α.Ε. (Τεύχος Ανωνύμων Εταιρειών και 
Εταιρειών Περιορισμένης Ευθυνης, Αρ. Φύλλο 6844, της 
26ης Αυγούστου 1998). 

3. Την απόφαση του Διοικητικού Συμβουλίου της ΟΛΥ¬ 
ΜΠΙΑΚΗΣ ΑΕΡΟΠΟΡΙΑΣ που ελήφθη στην υπ’ αριθμ. 
737/17.2.1999 συνεδρίασή του. 

4. Το γεγονός ότι από την εφαρμογή του παρόντος προ- 
καλείται ετήσια δαπάνη ποσού 30.000,000 (τριάντα εκα¬ 
τομμυρίων) δραχμών που βαρύνει τον προϋπολογισμό 
της εταιρείας. 

5. Την υπ’ αριθμ. 159/1999 γνωμοδότηση του Συμβουλί¬ 
ου Επικράτειας με πρόταση του Υπουργού Μεταφορών 
και Επικοινωνιών, αποφασίζουμε: 

Άρθρο μόνο 

Συνιστώνταιτρεις (3) θέσεις με σύμβαση εργασίας ιδιω¬ 
τικού δικαίου στο γραφείο του Διευθύνοντος Συμβούλου 
της «ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε.». 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 7 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 
-♦-' 

ΑΠΟΦΑΣΕΙΣ 

(7) 

Ανάκληση της άδειας λειτουργίας του Γραφείου Αντιπρο¬ 
σωπείας στην Ελλάδα της Ιταλικής τράπεζας «ΟΑ55Α 
ϋΙ ΒΙ5ΡΑΒΜΙΟ ϋΕΙ_Ι_Ε ΡΒΟνίΝΟΙΕ ΙΟΜΒΑΒΩΕ» 5ρα 
που είχε παρασχεθεί με την απόφαση ΕΝΠΘ 
478/3/15.7.91. 

(Συνεδρίαση 34/4.6.99, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Την απόφ. ΕΝΠΘ 478/3/15.7.91, με την οποία είχε 
εγκριθεί η ίδρυση και λειτουργία Γ ραφείου Αντιπροσω¬ 
πείας στην Ελλαδα της Τράπεζας 0Α33Α ΟΙ ΒΙ5ΡΑΒΜΙΟ 
ΘΕΙ-ΙΕ ΡΒΟνίΝΟΙΕ ΕΟΜΒΑΒΩΕ δρα, που εδρεύει στο Μι¬ 
λάνο. 

β) Το από 23.3.1999 έγγραφο της πιο πάνω τράπεζας με 
το οποίο αναφέρει ότι προτίθεται να διακόψει τη λειτουρ¬ 
γία του Γραφείου Αντιπροσωπείας της στην Ελλάδα από 
30.6.1999. 

γ) Το από 3.6.99 (ΑΠ 21041) έγγραφο της Διεύθυνσης 
Γενικής Επιθεώρησης Τραπεζών της Τράπεζας της Ελλά¬ 
δος, αποφάσισε: 

Να ανακαλέσει από 30.6.99 την άδεια λειτουργίας του 
Γραφείου Αντιπροσωπείας στην Ελλάδα της Τράπεζας 
«0Α33Α ΩΙ ΒΙ3ΡΑΒΜΙΟ ΩΕΙΙΕ ΡΒΟνίΝΟΙΕ Ι.ΟΜΒΑΒΩΕ» 
δρα, με έδρα το Μιλάνο, που είχε παρασχεθεί με την από¬ 
φαση ΕΝΠΘ 478/3/15.7.91. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 29 Ιουνίου 1999 
Ο Γ ραμματέας 
Σ. ΠΑΠΑΔΟΠΟΥΛΟΣ 

ΑΝ ΑΚΟΙΝΩΣ ΕΙΣ 

Φ.0546/10/ΑΣ 596/Μ. 4979 (8) 

Ανακοίνωση για τη θέση σε ισχύ της Συμφωνίας Ελλάδος 
- Κάτω Χωρών για τη ρύθμιση των προνομίων και ασυ¬ 
λιών των αξιωματικών συνδέσμων που τοποθετούνται 
στην Ευρωπαϊκή Αστυνομική Υπηρεσία (ΕϋΒΟΡΟΙ.). 

Το Υπουργείο Εξωτερικών ανακοινώνει ότι η δι’ ανταλ¬ 
λαγής των από 26.1.1999 και 5.3.1999 ρηματικών διακοι- 
νώσεων συναφθείσα Συμφωνία μεταξύ της Ελληνικής 
Δημοκρατίας καιτου Βασιλείου των Κάτω Χωρών και αφο¬ 
ρά τη ρύθμιση των προνομίων και ασυλιών των αξιωματι¬ 
κών συνδέσμων που τοποθετούνται στην Ευρωπαϊκή 
Αστυνομική Υπηρεσία (ΕΙΙΒΟΡΟΙ.), η οποία κυρώθηκε με 
τον υπ’ αριθ. 2729/1999 Νόμο δημοσιεύθηκε στο υπ’ αριθ. 
125 Φύλλο της Εφημερίδος της Κυβερνήσεως τεύχος Α' 
της 17 Ιουνίου 1999, τέθηκε σε ισχύ, σύμφωνα με το πε¬ 
ριεχόμενο της παραγράφου (4) της ρηματικής διακοίνω- 
σηςτην 1η Ιουλίου 1999 

Αθήνα, 7 Ιουλίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο Π.Δ. 95/1999 που δημοσιεύθηκε στο ΦΕΚ 
102/26.5.99/τ. Α' επιφέρονται οι πιο κάτω διορθώσεις: 

α) Στη σελίδα 1820, στην α' στήλη και στον 7ο στίχο η 
εσφαλμένη λέξη: «έται» διορθώνεται στη σωστή «έτσι». 

β) Στη σελίδα 1822, όπου αναφέρεται η εσφαλμένη λέ¬ 
ξη: «σκάνη,» διορθώνεται στη σωστή: «σκόνη» 
γ) Στη σελ. 1823 το εσφαλμένο «Ψηφιακό φωτόμετρο» 
διορθώνεται στο σωστό: «Θερμικό ανεμόμετρο» 
δ) Στην ίδια σελίδα το εσφαλμένο: «ΠΑΡΑΡΤΗΜΑ II» 
διορθώνεται στο σωστό: «ΠΑΡΑΡΤΗΜΑ III» 
ε) Στη σελ. 1824, στην παράγραφο 3, στον πρώτο στίχο 
μετά τη λέξη: «θα διενεργεί» προστίθεται η παραλειφθεί- 
σαλέξη: «τις μετρήσεις». 

στ) Στη σελ. 1825, στην παρ. 3 και στον πρώτο στίχο με¬ 
τά τη λέξη: «και» προστίθεται η παραλειφθείσα λέξη: «της 

υγείας». , , 

(Από το Εθνικό Τυπογραφειο) 

- ♦— - 

( 10 ) 

Στο διορισμό ή πρόσληψη πολιτών της Ευρωπαϊκής 
Ένωσης σε θέσεις των εποπτευομένων από το Υπουργείο 
Υγείας και Πρόνοιας Νομικών Προσώπων που δημοσιεύ¬ 
τηκε στο ΦΕΚ 133/30.6.1999 τεύχος Α' στη σελίδα 3292, 
στήλη 1η, στίχο 9ο, επιφέρεται η πιο κάτω διόρθωση: 

Από το λάθος «ΠΕ Τεχνολόγων», στο σωστό «ΠΕ Ψυχο¬ 
λόγων». 

(Από το Εθνικό Τ υπογραφειο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


